Marvel Cinematic Universe: Kuudes vaihe

Kuudes vaihe () on sarja yhdysvaltalaisia Marvel Cinematic Universeen (MCU) sijoittuvia supersankarielokuvia ja -televisiosarjoja, jotka perustuvat Marvel Comicsin sarjakuviin. Kuudenteen vaiheeseen kuuluu neljä elokuvaa sekä vähintään neljä uutta Disney+-sarjaa, kolme uutta tuotantokautta vanhoille Disney+-sarjoille ja yksi Disney+-spesiaali. Elokuvista ensimmäisenä julkaistiin The Fantastic Four: First Steps heinäkuussa 2025, kun taas Disney+-sarjoista ensimmäisenä julkaistiin Eyes of Wakanda elokuussa 2025. Vaihe tulee päättymään joulukuussa 2027 elokuvaan Avengers: Secret Wars. Kevin Feige oli mukana kaikkien vaiheen elokuvien tuottajana ja kaikkien sarjojen vastaavana tuottajana. Hänen lisäkseen Amy Pascal on mukana tuottamassa Spider-Man: Brand New Daytä, sekä Anthony ja Joe Russo mukana tuottamassa Avengers: Doomsdaytä ja Secret Warsia.

Edellisten vaiheiden elokuvien päänäyttelijöistä Tom Holland palaa näyttelemään Peter Parkeria / Hämähäkkimiestä. Yhtenä uutena päänäyttelijänä MCU:hun liittyi elokuvien puolella Pedro Pascal, joka näyttelee Reed Richardsia / Herra Fantastista. Disney+-sarjojen ja Disney+-spesiaalien puolelta Charlie Cox, Jon Bernthal ja Paul Bettany palaavat näyttelemään Matt Murdockia / Daredeviliä, Frank Castlea / Tuomaria ja Visionia, minkä lisäksi yhdeksi uudeksi päänäyttelijäksi Disney+-sarjojen puolelle liittyi Yahya Abdul-Mateen II, joka näyttelee Simon Williamsia.

Kuudes vaihe on myös yhdessä neljännen vaiheen ja viidennen vaiheen ohella osa Multiversumi-saagaa.

 Elokuvat 

 Elokuva Ensi-ilta Ohjaaja(t) Käsikirjoittaja(t) Tuottaja(t) Status The Fantastic Four: First Steps   Matt Shakman Josh Friedman, Eric Pearson, Jeff Kaplan ja Ian Springer Kevin Feige
| Julkaistu Spider-Man: Brand New Day  Destin Daniel Cretton Chris McKenna ja Erik Sommers Kevin Feige ja Amy Pascal Jälkituotannossa Avengers: Doomsday    Anthony ja Joe Russo Michael Waldron ja Stephen McFeely Kevin Feige, Anthony Russo ja Joe Russo Avengers: Secret Wars  Esituotannossa

 The Fantastic Four: First Steps (2025) 

Ihmenelosten on suojeltava 1960-luvun tyylistä retrofuturistista universumiaan kosmisen olennon, Galactuksen, hyökkäykseltä.

Vuoden 2019 San Diego Comic-Con Internationalissa Feige paljasti Ihmenelosten tulevan liittymään MCU:hun uudessa ryhmään keskittyvässä elokuvassa. Joulukuussa 2020, Disneyn Investor Day -tapahtumassa, Jon Watts paljastettiin uuden Ihmeneloset-elokuvan ohjaajaksi, kunnes vetäytyi ohjaajan paikalta huhtikuussa 2022 pitääksen tauon supersankarielokuvien ohjaamisesta. Elokuun lopulla, Matt Shakman, joka oli aiemmin ohjannut Disney+-sarja WandaVisionin (2021), osallistui neuvotteluihin elokuvan ohjaamisesta. Feige vahvisti Shakmanin valinnan uudeksi ohjaajaksi seuraavan kuukauden aikana D23 Expo -messuilla. Samoihin aikoihin, Jeff Kaplanin ja Ian Springersin paljastettiin käsikirjoittavan elokuva. Maaliskuussa 2023, Josh Friedman palkattiin tekemään uusi käsikirjoitus, ja Eric Pearson liittyi mukaan käsikirjoittamiseen. Lisäksi, Kat Wood oli osallistunut elokuvan tarinan laatimiseen. Ihmenelosten näyttelijät paljastettiin helmikuussa 2024: Pedro Pascal näyttelee Reed Richardsia / Herra Fantastista, Vanessa Kirby näyttelee Sue Stormia / Näkymätöntä naista, Ebon Moss-Bachrach näyttelee Ben Grimmiä / Möykkyä, ja Joseph Quinn näyttelee Johnny Stormia / Liekkiä. Kuvaukset alkoivat Pinewood Studiosin tiloissa, Lontoossa, elokuussa 2024, ja ne saatiin päätökseen marraskuun lopulla. The Fantastic Four: First Steps julkaistiin maailmanlaajuisesti Dorothy Chandler Pavilionissa, Los Angelesissa, 21. heinäkuuta 2025, ja Pohjois-Amerikassa 25. heinäkuuta 2025.

First Stepsin tapahtumat sijoittuvat Maahan-828, rinnakkaisuniversumiin MCU:n ”Pyhän aikajanan” ulkopuolella, ja siellä vuoteen 1964. Tämän vuoksi Shakman sanoi, ettei elokuvassa ole lainkaan viittauksia muuhun MCU:hun. Lopputekstien välissä näytetyssä kohtauksessa Robert Downey Jr. tekee cameoesiintymisen Victor von Doomina / Tohtori Doomina.

 Spider-Man: Brand New Day (2026) 

Henkilöllisyyteensä ihmisten muistista pyyhkinyt Peter Parker jatkaa New Yorkin suojelemista, ja päätyy tutkimaan rikosaaltoa sekä sen takansa olevaa suurempaa mysteeriä, joka pakottaa hänet kohtaamaan menneiden toimiensa seuraukset.

Marraskuussa 2021, tuottaja Amy Pascal paljasti, että Sony ja Marvel Studios suunnittelivat vähintään kolmea uutta Hämähäkkimies-elokuvaa, joihin Tom Holland palaisi näyttelemään Peter Parkeria / Hämähäkkimiestä. Chris McKenna ja Erik Sommers olivat aloittaneet käsikirjoituksen työstämisen helmikuussa 2023, mutta työ keskeytyi väliaikaisesti Hollywoodin käsikirjoittajien lakon 2023 vuoksi. Destin Daniel Cretton palkattiin ohjaajaksi lokakuussa 2024, samalla kun Hollandin vahvistettiin palaavan päärooliin. Maaliskuussa 2025, elokuvan virallisen nimen paljastettiin olevan Spider-Man: Brand New Day. Kuvaukset alkoivat Glasgow’ssa, Skotlannissa, elokuussa 2025, soundstage-työn sijoittuessa Pinewood Studiosin tiloihin, Englantiin. Kuvaukset saatiin päätökseen joulukuussa 2026. Spider-Man: Brand New Day tulee saamaan ensi-iltansa 31. heinäkuuta 2026.

Jon Bernthal ja Mark Ruffalo palaavat MCU-rooleihinsa Frank Castlena / Tuomarina ja Bruce Bannerinä / Hulkina.

 Avengers: Doomsday (2026) 

Sankarilliset Kostajat, Uudet Kostajat, wakandalaiset, sekä vaihtoehtoisten universumeiden Ihmeneloset ja Ryhmä-X yrittävät pelastaa multiversumin Tohtori Doomin aiheuttamalta kriisiltä.

Vuoden 2022 San Diego Comic-Con Internationalissa Marvel Studios paljasti viidennen Avengers-elokuvan alun perin nimellä Avengers: The Kang Dynasty. Pian tämän jälkeen paljastettiin, että Destin Daniel Cretton ohjaisi elokuvan. Syyskuussa, Jeff Loveness paljastettiin elokuvan käsikirjoittajaksi. Molemmat kuitenkin erosivat projektista marraskuussa 2023, jolloin Michael Waldron palkattiin uudeksi käsikirjoittajaksi. Lukuisia Victor Timelyn / Kang Valloittajan variantteja näytellyt Jonathan Majors puolestaan sai potkut roolistaan joulukuussa 2023. Vuoden 2024 San Diego Comic-Con Internationalissa, Marvel Studios paljasti elokuvan uudeksi nimeksi Avengers: Doomsday, ja että Robert Downey Jr. (joka oli aiemmin näytellyt MCU:ssa Tony Starkia / Rautamiestä) näyttelisi elokuvan uudeksi pääroistoksi valittua Victor von Doomia / Tohtori Doomia. Samalla paljastettiin, että Anthony ja Joe Russo olivat valittu uusiksi ohjaajiksi, ja Stephen McFeely uudeksi käsikirjoittajaksi. Russon veljekset myös tuottavat elokuvan yhdessä Feigen kanssa, tuotantoyhtiönsä AGBO:n kautta. Kuvaukset alkoivat maaliskuun 2025 lopulla, ja saatiin päätökseen syyskuussa 2025. Avengers: Doomsday saa ensi-iltansa 18. joulukuuta 2026.

Doomsdayn tapahtumat sijoittuvat vuoteen 2028, 14 kuukautta Thunderboltsin* (2025) tapahtumien jälkeen. Ian McKellen, Alan Cumming, Rebecca Romijn ja James Marsden palaavat 20th Century Foxin X-Men-elokuvasarjasta näyttelemään Erik Lensherriä / Magnetoa, Kurt Wagneria / Painajaista, Raven Darkhölmeä / Mystikkoa ja Scott Summersia / Kyklooppia.

 Avengers: Secret Wars (2027) 

Vuoden 2022 San Diego Comic-Con Internationalissa, Marvel Studios paljasti kuudennen Avengers-elokuvan nimeksi Avengers: Secret Wars. Anthony ja Joe Russo ohjaavat elokuvan, ja Stephen McFeely palkattiin elokuvan uudeksi käsikirjoittajaksi. Russot myös tuottavat elokuvan myös yhdessä Feigen kanssa, tuotantoyhtiönsä AGBO:n kautta. Samalla Robert Downey Jr. valittiin näyttelemään Victor von Doomia / Tohtori Doomia. Kuvausten suunnitellaan alkavan Lontoossa vuonna 2026, pian Doosmdayn kuvausten jälkeen. Avengers: Secret Wars saa ensi-iltansa 17. joulukuuta 2027.

Ihmenelosten näyttelijät palaavat Doomsdaystä osaksi Secret Warsin näyttelijäkaartia.

 Televisiosarjat 

Kaikki kuudennen vaiheen televisiosarjat tullaan julkaisemaan Disney+:aan.
 Sarja Tuotantokausi Jaksot
! scope="col" colspan="2" | Alkuperäinen julkaisu
! scope="col" colspan="3" | Alkuperäinen julkaisu Showrunner Ohjaaja(t) Status Alkoi Päättyi
! Verkko Eyes of Wakanda 1 4  Todd Harris Todd Harris ja John Fang
| rowspan=3| Julkaistu Marvel Zombies 1 4  Bryan Andrews Wonder Man 1 8  Andrew Guest Destin Daniel Cretton, Stella Meghie, James Ponsoldt ja Tiffany Johnson Daredevil: Born Again 2 8   Dario Scardapane Justin Benson, Aaron Moorhead, Solvan ”Slick” Naim, Iain B. MacDonald ja Angela Barnes Jälkituotannossa 3  maaliskuu 2027   Kehitteillä VisionQuest 1 8 syksy 2026  Terry Matalas Christopher J. Byrne, Vincenzo Natali, Terry Matalas ja Gandja Monteiro Jälkituotannossa Your Friendly Neighborhood Spider-Man 2  syksy 2026  Jeff Trammell  Tuotannossa

 Eyes of Wakanda (2025) 

Hatut Zarazeen eli Sotakoiriin kuuluvia wakandalaisia sotureita on historian aikana lähetetty eri puolille maailmaa etsimään ja noutamaan vaarallisia vibraniumista tehtyjä artefakteja.

Marvel Studios Animation julkisti Eyes of Wakandan virallisesti joulukuussa 2023. Se on luotu yhteistyössä Ryan Cooglerin yhtiön, Proximity Median, kanssa. Toukokuussa 2024 paljastettiin, että Todd Harris oli sarjan luoja, ja toimi myös sarjan ohjaajana ja showrunnerina. Hän oli aiemmin työskennellyt Marvel Studiosille kuvakäsikirjoittajana. John Fang ohjasi myös osan sarjan jaksoista. Eyes of Wakanda koostuu neljästä jaksosta, jotka julkaistiin Disney+:aan 1. elokuuta 2025.

Eyes of Wakanda sijoittuu useille eri aikakausille, jaksojen sijoittuessa pronssikautiseen Kreetaan vuonna 1260 eKr., Troijan sotaan vuoden 1200 eKr. tienoille, Ming-dynastian aikaiseen Kiinaan vuonna 1400, sekä keskelle Etiopiassa käytyä Adwan taistelua vuonna 1896.

 Marvel Zombies (2025) 

Ryhmä eloonjääneitä yrittää tehdä lopun zombipandemiasta, jolle monet Kostajista ja muista sankareista sekä näiden vihollisista ovat altistuneet.

Marvel Zombies julkistettiin virallisesti Disney+-päivänä, marraskuussa 2021, Bryan Andrewsin ohjatessa sarjan jaksot ja Zeb Wellsin toimiessa pääkäsikirjoittajana. Andrews paljastettiin myöhemmin olevan myös sarjan showrunner. Sarja toimii jatkona What If...?:n jakson ”Mitä jos...zombeja!?” tarinalle, ja siinä esiintyy MCU:n neljännessä vaiheessa esiteltyjä hahmoja. Marvel Zombies koostuu neljästä jaksosta, jotka julkaistiin 24. syyskuuta 2025.

Marvel Zombiesin tapahtumat sijoittuvat vuoteen 2023, viisi vuotta What If...?:n jakson tapahtumien jälkeen. Yli 15 MCU-näyttelijää ääninäyttelee Marvel Zombiesissa itse omia hahmojaan, useiden What If...?:n ääninäyttelijöiden palatessa myös rooleihinsa. Lisäksi, Todd Williams ääninäyttelee Eric Brooksia / Blade Knightia.

 Wonder Man (2026) 

Näyttelijä Simon Williams yrittää päästä alkuun urallaan ja veteraaninäyttelijä Trevor Slattery saada oman uransa uuteen nousuun, kun he molemmat tavoittelevat rooleja klassikkoelokuvan Ihmemies uudelleenfilmatisoinnista.

Joulukuussa 2021, Destin Daniel Cretton allekirjoitti monivuotisen sopimuksen useiden Disney+-sarjojen toteuttamisesta Marvel Studiosille, yhden komediasarjan ollessa siinä vaiheessa jo kehitteillä. Crettonin oma yhtiö Family Owned on mukana toteuttamassa sarjaa. Kesäkuussa 2022 sarjan nimeksi paljastettiin Wonder Man, ja se keskittyy Simon Williamsiin / Ihmemieheen. Andrew Guest palkattiin sarjaan pääkäsikirjoittajaksi. Myöhemmin Guest asetettiin myös sarjan showrunneriksi. Lokakuussa Yahya Abdul-Mateen II valittiin Simon Williamsin esittäjäksi. Kuvaukset alkoivat huhtikuussa 2023, Crettonin, Stella Meghien, James Ponsoldtin ja Tiffany Johnsonin ohjatessa jaksot. Kuvaukset kuitenkin keskeyttiin toukokuussa 2023 Hollywoodin käsikirjoittajien ja näyttelijöiden lakkojen vuoksi. Kuvaukset jatkuivat jälleen tammikuussa 2024, ja ne saatiin päätökseen huhtikuussa 2024. Wonder Man koostuu kahdeksasta jaksosta, jotka julkaistiin Disney+:aan 27. tammikuuta 2026. Se on myös yksi ”Marvel Spotlight” -sarjoista.

Wonder Manin tapahtumat kestävät useamman vuoden, alkaen vuoden 2025 lopusta ja kestäen vuoteen 2027. Ben Kingsley ja Arian Moyaed palaavat aiemmista MCU-medioista näyttelemään Trevor Slatterya sekä Yhdysvaltain vahingonhallintaosaston (DODC) agentti P. Clearyä.

 Daredevil: Born Again kaudet 2 ja 3 

Matt Murdock / Daredevil joutuu Wilson Fiskin / Kingpinin ja tämän iskujoukon AVTF:n (Anti-Vigilante Task Force eli Iskujoukko järjestyksenvalvojia vastaan) jahdin kohteeksi, jolloin hän joutuu piiloutumaan ja alkaa kerätä liittolaisia vastustamaan Fiskin ja AVTF:n korruptiota.

Daredevil: Born Againin ensimmäisen tuotantokauden jaksot tullaan julkaisemaan maalis-huhtikuussa 2025. Sarja julkistettiin vuoden 2022 San Diego Comic-Con Internationalissa 18 jakson mittaisena sarjana. Mutta sarjaan tehtyjen luovien muutosten jälkeen, se jaettiin kahdeksi tuotantokaudeksi, minkä lisäksi sarjalle tilattiin syyskuussa 2025 kolmas tuotantokausi. Charlie Cox ja Vincent D’Onofrio palaavat Murdockin ja Fiskin näyttelijöiksi, ja Dario Scardapane showrunneriksi. Justin Benson ja Aaron Moorhead palaavat ohjaajiksi toiselle tuotantokaudelle, jonka muina ohjaajina toimivat Solvan ”Slick” Naim, Iain B. MacDonald ja Angela Barnes. Scardapane myös kuvaili toista tuotantokautta ensimmäisen tuotantokauden toiseksi puoliskoksi. Toisen tuotantokauden kuvaukset aloitettiin helmikuun 2025 lopulla, ja saatiin päätökseen saman vuoden heinäkuussa, kun taas kolmannen tuotantokauden kuvausten odotetaan alkavan vuoden 2026 alussa. Daredevil: Born Againin toinen tuotantokausi koostuu kahdeksasta jaksosta, jotka julkaistaan Disney+:aan 24. maaliskuuta 2026 alkaen. Kolmas tuotantokausi tullaan julkaisemaan maaliskuussa 2027.

Krysten Ritter ja Royce Johnson palaavat toisella tuotantokaudella Marvelin Netflix-sarjoista näyttelemään Jessica Jonesia ja Brett Mahoneya.

 VisionQuest 

150px|thumb|upright|Terry Matalas uudelleenkehitteli VisionQuestin toimiessaan sekä sarjan showrunnerina että ohjaajatiimin johtajana
Valkoinen Vision pyrkii saamaan takaisin alkuperäisen Visionin muistot ja inhimillisyyden.

Lokakuussa 2022, WandaVisionille (2021) julkistettiin toinen spin-off, joka keskittyisi Visioniin, ja jonka nimi olisi Vision Quest. Jac Schaefferin oli alun perin tarkoitus palata WandaVisionista pääkäsikirjoittajaksi ja vastaavaksi tuottajaksi, ja Paul Bettanyn oli tarkoitus palata Visionin rooliin. Toukokuussa 2024 Schaeffer oli vetäytynyt projektista keskittyäkseen Agatha All Alongiin (2024), ja Marvel Studios palkkasi Terry Matalasin showrunneriksi. Samalla Bettanyn vahvistettiin yhä jatkavan Visionin roolissa. Sarjan on tarkoitus olla päätösosa trilogialle, jonka se muodostaa yhdessä WandaVisionin ja Agatha All Alongin kanssa. Kuvaukset alkoivat Isossa-Britanniassa maaliskuussa 2025, Matalasin, Christopher J. Byrnen, Vincenzo Natalin ja Gandja Monteiron ohjatessa sarjan jaksot. Kuvaukset saatiin päätökseen heinäkuussa 2025. VisionQuest koostuu kahdeksasta jaksosta, jotka julkaistaan Disney+:aan syksyllä 2026.

James Spader palaa elokuvasta Avengers: Age of Ultron (2015) näyttelemään Ultronia, ja Faran Tahir palaa elokuvasta Iron Man (2008) näyttelemään Raza Hamidmi al-Wazaria, Kymmenen Renkaan jäsentä. Emily Hampshire, Orla Brady ja James D’Arcy puolestaan näyttelevät E.D.I.T.H.:iä, F.R.I.D.A.Y.:tä ja J.A.R.V.I.S.:ia, kolmea aiemmissa MCU-medioissa esiintynyttä tekoälyä, joiden ääninäyttelijöinä ovat aiemmin toimineet Dawn Michelle King, Kerry Condon ja Bettany. D’Arcy on aiemmin näytellyt useissa MCU-projekteissa Edwin Jarvisia, J.A.R.V.I.S.:in inspiraationa toiminutta hahmoa. Ruaridh Mollica näyttelee Thomas Shepherdiä, jonka ruumiiseen on asettunut Tommy Maximoffin sielu, jota Jett Klyne näytteli aiemmin WandaVisionissa sekä elokuvassa Doctor Strange in the Multiverse of Madness (2022).

 Your Friendly Neighborhood Spider-Man kausi 2 

Your Friendly Neighborhood Spider-Manin ensimmäinen tuotantokausi julkaistiin tammi-helmikuussa 2025. Vuoden 2022 San Diego Comic-Con Internationalissa paljastettiin, että sarjalle on tekeillä toinen tuotantokausi. Se julkistettiin alun perin nimellä Spider-Man: Sophomore Year, jatkaen samaa nimeämistapaa kuin sarjan ensimmäisen tuotantokauden alkuperäinen nimi: Spider-Man: Freshman Year. Jeff Trammell palaa pääkäsikirjoittajaksi ja showrunneriksi, ja sanoi tammikuussa 2025, ettei sarjan juoni rajoittuisi enää vain yhteen kouluvuoteen per tuotantokausi. Toinen tuotantokausi tullaan julkaisemaan Disney+:aan syksyllä 2026. Sarjalle on tekeillä myös kolmas tuotantokausi.

 Televisiospesiaalit 
Kuudennen vaiheen spesiaalit tullaan julkaisemaan Disney+:aan ja markkinoimaan nimellä ”Marvel Studios Special Presentations”.

 Spesiaali Alkuperäinen julkaisu Ohjaaja(t) Käsikirjoittaja(t) Status Nimetön Tuomari-spesiaali kesä 2026 Reinaldo Marcus Green Reinaldo Marcus Green ja Jon Bernthal Jälkituotannossa

 Nimetön Tuomari-spesiaali 
150px|thumb|upright|Jon Bernthal, Tuomari-spesiaalin pääosan esittäjä ja toinen käsikirjoittajista
Helmikuussa 2025, Winderbaum paljasti studion kehittelevän Marvelin Netflix-sarjoista sekä Daredevil: Born Againissä aiemmin esiintyneeseen Jon Bernthalin hahmoon, Frank Castleen / Tuomariin, keskittyvää spesiaalia. Reinaldo Marcus Green valittiin spesiaalin ohjaajaksi, ja hän myös käsikirjoittaa sen yhdessä Bernthalin kanssa, kaksikon työskenneltyä aiemmin yhdessä minisarjan We Own This City (2022) parissa. Kuvaukset alkoivat New Yorkissa heinäkuussa 2025, ja päättyivät elokuun lopulla. Spesiaali tullaan julkaisemaan kesällä 2026.

Jason R. Moore palaa Marvelin Netflix-sarjasta The Punisher (2017–2019) näyttelemään Curtis Hoylea.

 Näyttelijät ja hahmot 

Lyhenteiden merkitykset
Harmaa laatikko tarkoittaa, että hahmon ei ainakaan toistaiseksi tiedetä esiintyvän elokuvassa.
V tarkoittaa ääniroolia.
 Hahmo Elokuvat Televisio Animaatiot Yelena BelovaMusta Leski Florence Pugh   Florence PughV  Frank CastleTuomari Jon Bernthal   Wilson FiskKingpin   Vincent D’Onofrio   Ben GrimmMöykky Ebon Moss-Bachrach   Scott LangMuurahaismies Paul Rudd   Paul RuddV  Matt MurdockDaredevil   Charlie Cox Peter ParkerHämähäkkimies Tom Holland   Hudson ThamesV  Benjamin PoindexterNapakymppi   Wilson Bethel   Reed RichardsHerra Fantastinen Pedro Pascal   Alexei ShostakovPunavartija David Harbour   David HarbourV  ShuriMusta Pantteri Letitia Wright   Johnny StormLiekki Joseph Quinn   Sue StormNäkymätön nainen Vanessa Kirby   Stephen StrangeTohtori Outo Benedict Cumberbatch   Thor Chris Hemsworth   Greg FurmanV  Vision Paul Bettany   Victor von DoomTohtori Doom Robert Downey Jr.   John WalkerUSAgentti Wyatt Russell   Wyatt RussellV  Sam WilsonKapteeni Amerikka Anthony Mackie   Xu Shang-Chi Simu Liu   Simu LiuV 

 Vastaanotto 
 Budjetit ja tuotot 
 Elokuva Ensi-ilta Suomessa Tuotto Budjetti Viitteet Yhdysvallat ja Kanada Muu maailma Maailmanlaajuisesti The Fantastic Four: First Steps  $274 286 610 $247 572 118 $521 858 728 $200 miljoonaa  Yhteensä $ $ $ $200 miljoonaa 

 Arvostelut 
 Elokuvat 
 Elokuva Rotten Tomatoes Metacritic The Fantastic Four: First Steps 87% (390 arvostelua) 65 (54 arvostelua)

Televisiosarjat
 Sarja Tuotantokausi Rotten Tomatoes Metacritic Eyes of Wakanda – 92% (38 arvostelua) 72 (10 arvostelua) Marvel Zombies – 66% (35 arvostelua) 60 (6 arvostelua) Wonder Man – 90% (88 arvostelua) 74 (29 arvostelua)

 Muut mediat 
 Marvel Studios: Legends kausi 3 (2025–) 

Sarja julkistettiin joulukuussa 2020 ja sen kerrottiin kertovan sankareiden, roistojen tai esineiden merkittävimpiä hetkiä ajalta Marvel Cinematic Universessa ajalta ennen neljännen, viidennen ja kuudenteen elokuvia tai televisiosarjoja. Kuudenteen vaiheeseen keskittyvän kolmannen tuotantokauden ensimmäinen jakso Marvel Studios: Legendsistä julkaistiin 29. heinäkuuta 2025, ja se keskittyi Wakandan Sotakoiriin.

 Muut aiheeseen liityvät mediat 
 X-Men ’97 kausi 2: Marvel Studiosin ja sen ”Marvel Animation”-nimikkeellä julkaistu jatko-osa vuoden 1992 X-Men-animaatiosarjalle (1992–1997). Beau DeMayo palasi pääkäsikirjoittajaksi, ja Chase Conley ja Emi Yonemura palasivat ohjaajiksi. Monet alkuperäiset sarjan ääninäyttelijöistä palaavat rooleihinsa. X-Men ’97 ei sijoitu MCU:n ”Pyhälle aikajanalle”, vaikka Feige harkitsi kehitysvaiheen aikana sarjan sovittamista osaksi MCU:ta. Sen sijaan X-Men '97 sijoittuu samaan jatkumoon alkuperäisen sarjan sekä muiden 1990-luvulla tuotettujen Marvel-animaatiosarjojen kanssa; Marvel Comicsin multiversumissa, jossa X-Menin universumia kutsutaan nimellä Maa-92131. Vaikka sarja sijoittuu Pyhän aikajanan ulkopuolelle, sarja lueteltiin Disney+:ssa osaksi MCU:n Multiversumi-saagaa. Tuotantokausi tullaan julkaisemaan kesällä 2026.

Huomioita

Lähteet

Luokka:Marvel Cinematic Universen vaiheet